**Raudåte** er en art av hoppekreps, en del av klassen Maxillopoda. Den er et dyreplankton som beiter på planteplankton og utgjør svært viktig føde for fiskeyngel. I enkelte områder utgjør raudåte 90 % av biomassen. Arten er kjernen i økosystemet i Norskehavet, som også er artens kjerneområde. I Norskehavet er biomassen av raudåte beregnet til 200 millioner tonn.

Raudåte blir ca. 2–5 mm lang. Den får i seg karotener i føden, noe som farger den rød, derav navnet. Raudåten spiser blant annet kiselalger, dinoflagellater, flimmerdyr, og andre mikroplankton.

Den er typisk for tempererte og sub-arktiske strøk og finnes i Atlanterhavet og oppover Barentshavet, hvor den framtrer sammen med ishavsåte og feitåte. Disse artene lever av alger og plankton som innleder en eksplosiv vekst i nordområdene når isen smelter fra april, og lagrer da store mengder fett, inklusive Omega-3, i en fettsekk som etter hvert dominerer dyrets kroppsomfang. Artene er alle viktige for polartorsk og andre høyere dyr i havet. Havforskningsinstituttet fant i 2012 klare tegn på nedgang i mengden dyreplankton i Norskehavet, og satte dette i samband med redusert mengde fett i sild, men mente ikke at nedgang i planktonmasse bidro til redusert fiskebestand. Det ble også observert en lavere mengde raudåte enn vanlig i Barentshavet, selv om mengden gikk opp omkring 2010 - antakelig på grunn av en reduksjon i maneter.

Raudåte har sin sørlige utbredelsesgrense i Nordsjøen, hvor samtidig den senere gytende *Calanus helgolandicus* har sin nordligste utbredelse. Dermed konkurrerer de to artene her, og deres relative utbredelse er en viktig indikator på klimaendringer. De siste tiårene har *C. helgolandicus* fortrengt raudåta og bredt seg helt opp i Norskehavet.

Biologen Dag O. Hessen har omtalt raudåte som «Norges kanskje viktigste dyr».

Referanser
----------

1. 1 2  Ingolf Røttingen, Tilstanden i økosystem Norskehavet - *Havforskningsinstituttet*, 2011.
2. ↑  Jacob Karstensen, et al, «Effects of environmental conditions on the biomass of Calanus spp. in the Nordic Seas», *Journal of Plankton Research*, Volum 34, nr 11, 2012, side 951-966.
3. ↑  Knut Sunnanå, Tilstanden i økosystem Barentshavet - *Havforskningsinstituttet*, 2011.
4. ↑  St meld nr 37 (2012-13) Helhetlig forvaltning av det marine miljø i Nordsjøen og Skagerrak (forvaltningsplan) - *Regjeringen*, kapitel 3.1.4.
5. ↑  «Dag Hessen | Marinbiologene». *marinbiologene.no*. Besøkt 7. mars 2021.

Eksterne lenker
---------------

* (en) *raudåte* – oversikt og omtale av artene i WORMS-databasen Rediger på Wikidata

* (en) *raudåte* i Global Biodiversity Information Facility Rediger på Wikidata

* (no) *raudåte* hos Artsdatabanken Rediger på Wikidata

* (sv) *raudåte* hos Dyntaxa Rediger på Wikidata

* (en) *raudåte* hos ITIS Rediger på Wikidata

* (en) *raudåte* hos NCBI Rediger på Wikidata

* (en) *Kategori:Calanus finmarchicus* – bilder, video eller lyd på Wikimedia Commons Rediger på Wikidata

* *Calanus finmarchicus* – detaljert informasjon på Wikispecies Rediger på Wikidata
* Havforskningsinstituttet Raudåte
* (nb)
* forskning.no Følsomt liv under isen 20. juli 2010
* (nb) - regjeringen.no - 2.4.3 Raudåte i Norges økonomiske sone[*død lenke*], NOU 2005: 10 Lov om forvaltning av viltlevende marine ressurser
* (nn) Stor omsorg for lite dyr - forskning.no, 31. juli 2005
* (nb) På vei til noe stort - aftenposten.no
* (en) Zooplankton and Climate Change – the *Calanus* Story - *Fisheries Reearch Services*, hefte, Skottland.

|  |  |
| --- | --- |
| Oppslagsverk/autoritetsdata | Store norske leksikon
 |